Julie E. Czerneda

Julie E. Czerneda (11 april 1955) is in Kanadeesk biologe, publisiste, redaktrise en skriuwster fan romans en koarte ferhalen, dy't ta de sjenres fan science fiction en fantasy hearre. Hja is benammen bekend wurden mei har science fiction-wurk, wêrûnder har earste roman, A Thousand Words for Stranger, en In the Company of Others, dêr't hja yn 2001 de Prix Aurora mei wûn. Sûnt de milenniumwiksel hat Czerneda har ûntjûn ta ien fan 'e meast foaroansteande Kanadeeske science fiction- en fantasy-auteurs.

Libben en karriêre
Czerneda waard berne yn 1955, yn Sintraal of Eastlik Kanada. Har heit tsjinne yn 'e Kanadeeske Loftmacht en waard nochal ris oerpleatst, dat se groeide op op loftmachtbases yn Ontario, Nij-Skotlân en op Prins Edwardeilân. Nei't har heit ôfswaaid wie, sette it gesin him nei wenjen yn Mississauga, yn Ontario, oan 'e igge fan 'e Ontariomar. Czerneda studearre biology yn Waterloo, Saskatoon en Kingston, en mette yn dy tiid skiekundestudint Roger Czerneda, dy't fan Poalsk komôf is en mei wa't hja letter trouwe soe. Czerneda en har man krigen twa bern, Jennifer en Scott, en fêstigen har úteinlik yn it ôfhandige Orillia.

Nei't se in stikmannich jierren as biologe en ûndersykster wurke hie op it mêd fan bistekommunikaasje, sette Czerneda yn 'e twadde helte fan 'e njoggentiger jierren serieus útein mei it skriuwen fan science fiction- en fantasyboeken en -ferhalen. Mei skriuwen pielde se lykwols as sûnt har jonkheid, doe't se ris in boek lêzen hie wêrfan't de ein har net oanstie. Har mem joech har doe in typmasine en sei dat se dan har eigen ein mar skriuwe moast.

Czerneda har earste roman, A Thousand Words for Stranger, kaam yn 1997 út by de Amerikaanske útjouwerij DAW Books, dy't sûnt altyd har fêste útjouwer bleaun is. Dat wie in science fiction-boek oer Sira, in frou dy't har ûnthâld kwytrekke is en as ferstekling op in lyts romtefrachtskip meifard. Hoewol't sy en kaptein Morgan, de frachtfarder, inoar earst net fertrouwe, reitsje se opinoar oanwiisd as bliken docht dat Sira om mysterieuze redens troch machtige fijannen neisitten wurdt. A Thousand Words for Stranger wie it earste diel fan 'e Trade Pact-trilogy, dy't Czerneda ferfolge mei Ties of Power (1999) en foltôge mei To Trade the Stars (2002).

Tsjin dy tiid hie se ek Beholder's Eye (1998) en Changing Vision (2000) al útbrocht (de earste beide dielen fan 'e Web Shifters-trilogy, oer de aventoeren fan 'e froulike foarmferoarer Esen-alit-Quar) en teffens it himsels steande In the Company of Others (2001), dêr't se de Prix Aurora mei wûn foar bêste roman. In oare rûnom priizge publikaasje fan Czerneda wie har Species Imperative-trilogy, dy't tusken 2004 en 2006 útkaam, en gie oer biology, polityk en it oerlibjen fan 'e minskheid yn in ynterstellêre takomst mei withoefolle rassen fan bûtenierdske wêzens. Sûnt de iuwwiksel hat Czerneda har ûntjûn ta ien fan 'e meast foaroansteande Kanadeeske science fiction- en fantasy-auteurs.

Njonken har karriêre as fiksjeskriuwster hat Czerneda ek in stikmannich blomlêzings fan science fiction- en fantasyferhalen redigearre. Fierders hat se ferskate non-fiksjeboeken publisearre oer biologyske ûnderwerpen, karriêrekar foar jongfolwoeksenen en it ûnderwiis fan eksakte fakken. Op dat lêste mêd rette se yn No Limits: Developing Scientific Literacy Using Science Fiction learaars oan en brûk science fiction om 'e ynteresse fan 'e learlingen te wekjen en fêst te hâlden.

Wurk
Romans
science fiction
 The Clan Chronicles (ek bekend as The Trade Pact Universe-rige)
 The Trade Pact
 1997 – A Thousand Words for Stranger
 1999 – Ties of Power
 2002 – To Trade the Stars
 2018 – Tales from Plexis (ferhalebondel)
 2004 – Brothers Bound (koart ferhaal; prequel fan 'e Stratification-trilogy)
 Stratification (prequeltrilogy fan The Trade Pact)
 2007 – Reap the Wild Wind
 2008 – Riders of the Storm
 2009 – Rift in the Sky
 Reunification (ferfolch op The Trade Pact)
 2015 – This Gulf of Time and Stars
 2016 – The Gate to Futures Past
 2017 – To Guard Against the Dark
 Webshifters-trilogy
 1998 – Beholder's Eye
 2002 – Prism: A Web Shifters Story (koart ferhaal; ferfolch op Beholder's Eye)
 2000 – Changing Vision
 2003 – Hidden in Sight
 2005 – She's Such a Tasty Morsel: A Web Shifters Story (koart ferhaal)
 2007 – A Touch of Blue: A Web Shifters Story (koart ferhaal)
 2018 – The Only Thing to Fear (ferhalebondel)
 Web Shifter's Library-trilogy
 2018 – Search Image
 2020 – Mirage
 2020 – Spectrum
 2001 – In the Company of Others
 2004 – The Franchise (koart ferhaal; ferfolch op In the Company of Others)
 Species Imperative-trilogy
 2004 – Survival
 2005 – Migration
 2006 – Regeneration
 2016 – No Place Like Home (novelle)
 2022 – To Each This World
fantasy
 Night's Edge-rige
 2013 – A Turn of Light
 2014 – A Play of Shadow
 2019 – A Dragon for William (koart ferhaal)
 2019 – The Gossamer Mage

Koarte ferhalen
 1997 – First Contact Inc. (yn First Contact)
 1998 – Ware the Sleeper (yn Battle Magic)
 1998 – Dear John (yn X the Unknown)
 1999 – Prospect Park (yn Packing Fraction & Other Tales of Science and Imagination)
 2000 – Down on the Farm (yn Far Frontiers)
 2000 – The Passenger (yn Treachery & Treason)
 2000 – The Midas Spell (yn Spell Fantastic)
 2001 – Left Foot on a Blind Man (yn Silicon Dreams)
 2002 – Prism: A Web Shifters Story (yn DAW's 30th Anniversary Anthology of Science Fiction; ferfolch op Beholder's Eye)
 2003 – Bubbles and Boxes (yn New Voice in Science Fiction)
 2003 – I Knew a Guy Once 
 2004 – Brothers Bound (yn Sirius the Dog Star; prequel fan 'e Stratification-trilogy)
 2004 – Out of China (yn ReVisions)
 2004 – Birthday Jitters (yn Haunted Holidays)
 2004 – The Franchise (yn Space Stations; ferfolch op In the Company of Others)
 2005 – She's Such a Tasty Morsel: A Web Shifters Story (yn Women of War)
 2005 – Peel (yn Shadow of Evil)
 2005 – What Sleeps in the Shallows Belongs to the Depths (yn Eeriecon Chapbook #4: The Buffalo Fantasy League; beheinde oplaach)
 2005 – Over Suds (In Which Experts Discuss the Relevance of Homely Details...) (yn Alias Assumed: Sex, Lies and SD-6)
 2006 – No Place Like Home! (yn Forbidden Planets)
 2007 – A Touch of Blue: A Web Shifters Story (yn Heroes in Training)
 2007 – Ascent (yn Fate Fantastic)
 2008 – Gossamer Magic: Intended Words (yn Jim Baen's Universe Magazine)
 2012 – Water Remembers (yn Tales of the Emerald Serpent)
 2012 – Charity (yn When the Villian Comes Home)
 2019 – A Dragon for William (koart ferhaal yn 'e wrâld fan Night's Edge)

Non-fiksje
 1993 – Great Careers for People Interested in Living Things
 1994 – Great Careers for People Who Like to Work with Their Hands
 1996 – Great Careers for People Interested in Communications Technology (mei Victoria Vincent)
 1996 – Great Careers for People Fascinated by Government and the Law (troch Anne Marie Males, mei bydragen fan Julie E. Czerneda en Victoria Vincent)
 1998 – No Limits: Developing Scientific Literacy Using Science Fiction
 1999 – Packing Fraction & Other Tales of Science and Imagination (lesboek mei science fiction-ferhalen)

Redaksje
 Tales from the Wonder Zone-blomlêzings
 2002 – Stardust
 2002 – Explorer
 2002 – Orbiter
 2004 – Odyssey
 2007 – Polaris
 Realms of Wonder Fantasy-blomlêzings
 2004 – Summoned to Destiny
 2005 – Fantastic Companions
 2006 – Mytspring
 op harsels steande blomlêzings
 1999 – Packing Fraction & Other Tales of Science and Imagination
 2003 – Space Inc.
 2004 – ReVisions (mei Isaac Szpindel)
 2007 – UNDER COVER of Darkness
 2008 – Misspelled
 2009 – Ages of Wonder

Prizen en nominaasjes
 Jier Priis Resultaat Kategory Foar2001Prix Aurorawûnbêste romanIn the Company of Others

Keppelings om utens
Offisjele webside fan Julie E. Czerneda

Kategory:Kanadeesk biolooch
Kategory:Kanadeesk publisist
Kategory:Kanadeesk romanskriuwer
Kategory:Kanadeesk koarte-ferhaleskriuwer
Kategory:Kanadeesk science fiction-skriuwer
Kategory:Kanadeesk fantasyskriuwer
Kategory:Kanadeesk boekeredakteur
Kategory:Persoan berne yn 1955